SA hond gee geboorte aan tweeling | SARIE
FOTO Kurt De Cramer
Dis 'n eerste in die geskiedenis. 'n Ierse wolfhond in Pretoria het die lewe geskenk aan 'n tweeling!
Dr. Kurt de Cramer, 'n veearts aan die Wes-Rand, het 'n keisersnee op die hoogswanger teef gedoen omdat sy ekstra abdominale spanning ervaar het, berig BBC Earth. Toe ontdek dr. De Cramer iets wat hy nooit gedink het hy sou sien nie – twee hondjies se naelstring wat aan dieselfde plasenta geheg is. En só is die wêrelde se eerste identiese honde-tweeling sover bekend gebore!
Verskeie toetse is gedoen deur dr. De Cramer en sy span wat hierdie stelling bevestig het, berig Today.